Legal Document

Category: 368

Text:
4.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ.Γ4/Φ 11-2/Οίκ. 1929  της 28 Ιουλ./30 Σεπτ. 1982 (ΦΕΚ Β΄ 724)  Αύξηση του χορηγουμένου χρηματικού βοηθήματος σε κωφαλάλους μέχρι 18 ετών και επέκτασή του σε μεγαλύτερες ηλικίες κ.λ.π.  Έχοντας υπόψη: Τις διατάξεις: 1.Του Α.Ν. 421/1937 (ΦΕΚ Α΄/2/1937) «περί διαθέσεως εσόδων τινών υπέρ της Κοινωνικής Προνοίας». 2.Της Δ3β/423/73 (ΦΕΚ Β΄/306/73) αποφάσεώς μας «περί επιδοτήσεως κωφαλάλων ηλικίας μέχρι και 18 ετών, όπως τροποποιήθηκε με την 56/80 (ΦΕΚ Β΄/291/80) απόφασή μας. 3.Της 193/79 (ΦΕΚ Β΄/143/79) αποφάσεώς μας, «περί τρόπου πληρωμής τυφλικών βοηθημάτων κ.λ.π.», όπως αντικαταστάθηκε και συμπληρώθηκε με τις 888/80 (ΦΕΚ Β΄/375/80) και 1481/80 αποφάσεις μας. 4.Της 75002/2074/81 (ΦΕΚ Β΄ 358/81) αποφάσεώς μας «περί αυξήσεως χρηματικού βοηθήματος κωφαλάλων». 5.Το Π.Δ. 397/82 (ΦΕΚ 74/18-6-82 τ.Α΄) σχετικά με την αναπλήρωση του Υπουργού Κοιν. Υπηρεσιών από την Υφυπουργό Μ. Κυπριωτάκη-Περράκη. 6.Την αριθ. 11355/9.7.82 κοινή απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Αύξηση χορηγουμένου χρηματικού βοηθήματος Άρθρ.1.-Τροποποιώντας την απόφασή μας 75002/2074/81 (ΦΕΚ Β΄/358/81) αυξάνουμε από 1 Ιουλ. 1982 το μηνιαίο χρηματικό βοήθημα, που χορηγούμε στους κωφαλάλους, ηλικίας μέχρι και 18 ετών από 1.500 δρχ. σε 3.000. Επέκταση χορηγουμένου     χρηματικού βοηθήματος Άρθρ.2.-1)Χορηγούμε μηνιαίο χρηματικό βοήθημα 3.000 δραχμ. α)Στους κωφαλάλους 19-65 ετών, που έχουν ταυτόχρονα με την κωφαλαλία κάποια χρόνια σωματική ή πνευματική ή ψυχική πάθηση ή βλάβη λόγω της οποίας κρίνονται ανίκανοι για κάθε βιοποριστική εργασία. β)Στους κωφάλαλους ηλικίας μεγαλύτερης των 65 ετών, χωρίς να απαιτείται ως προϋπόθεση η συνύπαρξη ταυτόχρονης με την κωφαλαλία και άλλης χρόνιας σωματικής ή πνευματικής ή ψυχικής παθήσεως ή βλάβης. 2)Το δικαίωμα απολήψεως του βοηθήματος αυτού αρχίζει από την ημερομηνία εκδόσεως της σχετικής αναγνωριστικής αποφάσεως. Για το ποσό του άνω χρηματικού βοηθήματος βλ. άρθρ. 1 της Γ4β/Φ.422/οικ. 1904/13-18 Ιουλ. 1984 (ΦΕΚ Β΄ 479) απόφ. Υπ. Υγείας και Πρόνοιας και Οικονομικών (κατωτ. αριθ. 5). Δικαιούχοι χρηματικού βοηθήματος Άρθρ.3.-«Χρηματικό βοήθημα δικαιούνται: α)Οι κωφάλαλοι ηλικίας μέχρι και 18 χρόνων, καθώς και οι μεγαλύτεροι των 65 χρόνων ανεξάρτητα αν έχουν ή όχι, ταυτόχρονα με την κωφαλαλία και άλλη χρόνια σωματική, πνευματική ή ψυχική πάθηση ή βλάβη. β)Οι κωφάλαλοι 19-65 χρόνων που κρίνονται ανίκανοι για κάθε βιοποριστική εργασία από τις Πρωτοβάθμιες Υγειονομικές Επιτροπές του Π.Δ. 611/77, λόγω ταυτόχρονης με την κωφαλαλία και άλλης χρόνιας σωματικής, πνευματικής ή ψυχικής πάθησης ή βλάβης. γ)Οι κωφάλαλοι 19-25 χρόνων, που φοιτούν σε σχολεία, κατώτερες, μέσες ή ανώτερες τεχνικές ή επαγγελματικές σχολές ή σχολές του ΟΑΕΔ ή σε μονάδες επαγγελματικής καταρτίσεως, που λειτουργούν σύμφωνα με τις διατάξεις του Νόμ. 963/79 (ΦΕΚ 202/79 τ.Α΄) ή σε ανώτερα ή ανώτατα εκπαιδευτικά Ιδρύματα. δ)Οι κωφάλαλοι των κατηγοριών των παρ. α, β και γ του άρθρου αυτού, και αν ανήκουν συγχρόνως στις παρακάτω ειδικότερες κατηγορίες: αα)Οι επαναπατριζόμενοι ομογενείς κωφάλαλοι άσχετα αν έχουν στερηθεί ή όχι την ελληνική ιθαγένεια. ββ)Οι κωφάλαλοι υπήκοοι των κρατών, που περιλαμβάνονται στην κυρωμένη με το Ν.Δ.4017/59 (ΦΕΚ Α/246/59) Ευρωπαϊκή σύμβαση και κατοικούν μόνιμα στην Ελλάδα.  (Αντί για τη σελ. 84,55(α) Σελ. 84,55(β) Τεύχος Η12-Σελ. 55 Κωφάλαλοι 35.Β.ζ.3-4   494 γγ)Οι κωφάλαλοι που έχουν κριθεί ανίκανοι για την προστασία των παιδιών τους, κατά τις διατάξεις του Νόμ. 4051/60 και του Β.Δ. 669/61. δδ)Οι κωφάλαλοι που δικαιούνται το επίδομα, που προβλέπει το Ν.Δ. 1153/72 «περί προστασίας πολυμελών οικογενειών δια της παροχής οικογενειακών επιδομάτων» (ΦΕΚ Α/76/72). εε)Οι Κύπριοι υπήκοοι ελληνικής καταγωγής, εφόσον κατοικούν μόνιμα στην Ελλάδα». Το άρθρ. 3, όπως είχε αντικατασταθεί από το άρθρ. 2 της Γ4β/Φ.422/οικ. 1904/13-18 Ιουλ. 1984 (ΦΕΚ Β΄ 479) απόφ. Υπ. Υγείας και Πρόνοιας και Οικονομικών, αντικαταστάθηκε ως άνω από το άρθρ. 2 της Γ4/Φ.422/οικ. 1142/23-26 Απρ. 1985 (ΦΕΚ Β΄ 228) απόφ. Υπ. Υγείας και Πρόνοιας και Οικονομικών, κατωτ. αριθ. 6. Προϋποθέσεις επιδοτήσεως Άρθρ.4.-«Το χρηματικό βοήθημα που χορηγεί το Υπουργείο Υγείας και Πρόνοιας, δικαιούνται οι κατηγορίες κωφαλάλων, που αναφέρονται στο άρθρ. 2, της αποφάσεως αυτής, εφόσον: α)Είναι οικονομικά αδύνατοι. Οικονομικά αδύνατο, για την εφαρμογή του προγράμματος αυτού, θεωρείται το κωφάλαλο άτομο, όταν το συνολικό μηνιαίο από κάθε πηγή εισόδημα της οικογένειας με την οποία συνδέεται μέχρι και 2ου βαθμού εξ αίματος συγγένεια και με την οποία μένει στην ίδια στέγη, δεν ξεπερνά τα παρακάτω ποσά:   Οικογένεια 1 ατόμου   70.000 δρχ. το μήνα        » 2 ατόμων   80.000  »     »     »        » 3     »   90.000  »     »     »        » 4     » 100.000  »     »     »        » 5     » 110.000  »     »     »        » 6     » 120.000  »     »     » Για κάθε επιπλέον άτομο προστίθεται ποσό 10.000 δρχ. το μήνα στο εισόδημα της οικογένειας. Στην έννοια της οικογένειας δεν περιλαμβάνεται ο σύζυγος ή η σύζυγος του κωφαλάλου ατόμου. Τα ανωτέρω ποσά προσαυξάνονται ως εξής: α)Κατά 10%, εφόσον η οικογένεια δεν έχει ιδιόκτητη κατοικία στον τόπο μόνιμης διαμονής της. β)Κατά 100%, αν στην οικογένεια υπάρχει και άλλο ανάπηρο άτομο με ποσοστό αναπηρίας τουλάχιστο 67%, που βεβαιώνεται με γνωμάτευση της Πρωτοβάθμιας Υγειονομικής Επιτροπής (Π.Δ. 611/77). γ)Κατά 10%, εφόσον το κωφάλαλο άτομο δεν είναι άμεσα ή έμμεσα ασφαλισμένο. δ)Για τα κωφάλαλα άτομα μέχρι 18 χρόνων κατά 20% για κάθε γονιό, που έχει πεθάνει ή δεν αποτελεί μέλος της οικογένειας με την οποία ζει το κωφάλαλο άτομο.  Σελ. 84,56(β) Τεύχος Η12-Σελ. 56 Σε περίπτωση που το κωφάλαλο άτομο μένει με οικογένεια με την οποία συνδέεται με βαθμό συγγένειας πέρα από το 2ο, τότε το εισόδημα της οικογένειας αυτής δεν λαμβάνεται υπόψη για τον αποκλεισμό του από την οικονομική ενίσχυση της αποφάσεως αυτής. β)Είναι γραμμένοι στα μητρώα κωφαλάλων των Δ/νσεων ή Τμημάτων Κοινωνικής Προνοίας των οικείων Νομαρχιών και των διαμερισμάτων της Νομαρχίας Αττικής. γ)Δεν παίρνουν από το Δημόσιο Ταμείο ή από οποιαδήποτε άλλη πηγή της ημεδαπής ή της αλλοδαπής οικονομική ενίσχυση για την ίδια αιτία (κωφαλαλία) ίση ή μεγαλύτερη από το χρηματικό βοήθημα της αποφάσεως αυτής· αν παίρνουν μικρότερη καταβάλλεται σ’ αυτούς η διαφορά. Στην έννοια της οικονομικής ενισχύσεως δεν περιλαμβάνεται η σύνταξη από ασφαλιστικό οργανισμό ή από το Δημόσιο». Το άρθρ. 4, όπως είχε αντικατασταθεί από το άρθρ. 3 της Γ4β/Φ.422/οικ. 1904/13-18 Ιουλ. 1984 (ΦΕΚ Β΄ 479) αποφ. Υπ. Υγείας και Πρόνοιας και Οικονομικών, αντικαταστάθηκε ως άνω από το άρθρ. 3 της Γ4/Φ.422/οικ. 1142/23-26 Ιουλ. 1985 (ΦΕΚ Β΄ 228) απόφ. Υπ. Υγείας και Πρόνοιας και Οικονομικών, κατωτ. αριθ. 6.  35.Β.ζ.4 Κωφάλαλοι   495 Απαιτούμενα δικαιολογητικά Άρθρ.5.-«1.Για την αναγνώριση κωφαλάλου ως δικαιούχου χρηματικού βοηθήματος πρέπει να υποβληθούν στη Διεύθυνση ή το Τμήμα Κοινωνικής Πρόνοιας της οικείας Νομαρχίας ή του οικείου Διαμερίσματος της Νομαρχίας Αττικής τα εξής δικαιολογητικά: α)Αίτηση του ενδιαφερόμενου ή του νόμιμου αντιπροσώπου ή μέλους της φυσικής ή θετής οικογένειας με την οποία διαβιώνει ο κωφάλαλος, στο σώμα της οποίας θα βεβαιώνεται με σφραγίδα από την αρμόδια υπηρεσία Κοινωνικής Πρόνοιας η εγγραφή του κωφαλάλου, στα οικεία μητρώα κωφαλάλων που τηρούνται απ’ αυτήν. β)Ληξιαρχική πράξη ή πιστοποιητικό γεννήσεως του κωφαλάλου, ή αποδεικτικό στοιχείων ταυτότητας επί εντύπου της Υπηρεσίας. γ)Έκθεση κοινωνικού λειτουργού και σε περίπτωση ελλείψεως αυτού, άλλου εντεταλμένου οργάνου της οικείας Διευθύνσεως ή Τμήματος Κοινωνικής Προνοίας, για την κοινωνικοοικονομική και οικογενειακή κατάσταση του κωφαλάλου, στην οποία θα αναφέρεται η ανάγκη επιδοτήσεώς του, λόγω αδυναμίας του ίδιου ή της φυσικής οικογένειας με την οποία διαβιώνει να καλύψει τις βασικές του ανάγκες. δ) «Γνωμάτευση ιατρού Ωτορινολαρυγγολόγου Διευθυντού Κλινικής ή Επιμελητή Α’ Κρατικού Νοσοκομείου»θεωρημένη για τα γνήσιο της υπογραφής του από το Διοικητικό Διευυθυντή ή το νόμιμο αναπληρωτή του». Το μέσα σε «…..» εδαφ. δ’ αντικαταστάθηκε ως άνω από την παρ.2 της με αριθ. Π4γ/Φ.421/ Φ.422/ Φ.423/ Φ.221/ οικ.6286(3)/24 Οκτ. – 11 Νοεμ. 1997 (ΦΕΚ Β’997) αποφ. Υπ. Οικον. & Υγ. & Πρόν.Σύμφωνα δε με την παρ.6 της ίδιας ως άνω αποφ. Ορίστηκε ότι: Σε περίπτωση ελλείψεως ιατρών των ανωτέρω ειδικοτήτων στο Νομό που κατοικεί μόνιμο ο ενδιαφερόμενος, δύναται να απευθύνεται σε Κρατικό Νοσοκομείο όμορου Νομού. ε)Υπεύθυνη δήλωση του Ν.Δ. 105/69 του ίδιου του κωφάλαλου ή του υπεύθυνου για την είσπραξη του βοηθήματος στην οποία θα δηλώνονται τα εξής: αα)Η μόνιμη κατοικία, η σύνθεση και το μηνιαίο εισόδημα της οικογένειας στην οποία διαβιώνει ο κωφάλαλος αναλυτικά κατά μέλος. ββ)Ότι ο κωφάλαλος δεν παίρνει λόγω κωφαλαλίας άλλη οικονομική ενίσχυση από το δημόσιο ταμείο ή από οποιαδήποτε άλλη πηγή της ημεδαπής ή της αλλοδαπής ή ότι παίρνει οπότε θα αναγράφεται και το ποσό της οικον. ενισχύσεως.    γγ)Ότι θα ειδοποιήσει αμέσως την αρμοδία Υπηρεσία Κοιν. Πρόνοιας της Νομαρχίας σε περίπτωση μεταβάσεως του κωφαλάλου στο εξωτερικό, αλλαγής του τόπου κατοικίας ή λήψεως οικον. ενισχύσεως. Όταν η υπεύθυνη δήλωση δεν υποβάλλεται από τον ίδιο τον κωφάλαλο αλλά από τον υπεύθυνο για την είσπραξη του χρηματικού βοηθήματος, ο τελευταίος θα δηλώνει ακόμα α) ότι το μηνιαίο αυτό χρηματικό βοήθημα, που θα εισπράττει θα το χρησιμοποιεί αποκλειστικά για την αντιμετώπιση των αναγκών του ενισχυομένου κωφαλάλου και β) ότι θα ειδοποιήσει αμέσως την Υπηρεσία σε περίπτωση θανάτου του κωφαλάλου. στ)Οι κωφάλαλοι ηλικίας 19 έως 65 ετών εκτός των ανωτέρω δικαιολογητικών θα υποβάλλουν γνωμάτευση της Α/θμιας Υγειονομικής Επιτροπής (του Π.Δ. 611/77) της Νομαρχίας του τόπου κατοικίας τους, στην οποία θα βεβαιώνεται ότι το πρόσωπο που εξετάστηκε απ’ αυτήν είναι ανίκανο για κάθε βιοποριστική εργασία, λόγω ταυτόχρονης με την κωφαλαλία χρόνιας σωματικής ή πνευματικής ή ψυχικής πάθησης ή βλάβης. Για την έκδοση της γνωματεύσεως αυτής ο ενδιαφερόμενος ή ο νόμιμος αντιπρόσωπός του θα υποβάλει σχετική αίτηση στην Α/θμια Υγειονομική Επιτροπή. Κατά της αποφάσεως της Επιτροπής αυτής μπορεί ο ενδιαφερόμενος ή η Διεύθυνση ή το Τμήμα Κοιν. Πρόνοιας της Νομαρχίας να προσφεύγουν στην κατά τόπο αρμόδια Δευτεροβάθμια Υγειονομική Επιτροπή (του Π.Δ. 611/77) σε προθεσμία 20 ημερών από την ημερομηνία που έλαβαν γνώση της αποφάσεως της Α.Υ.Ε.». Το άρθρ. 5 αντικαταστάθηκε ως άνω από το άρθρ. 4 της Γ4β/Φ.422/οικ. 1904/13-18 Ιουλ. 1984 (ΦΕΚ Β΄ 479) απόφ. Υπ. Υγείας και Πρόνοιας και Οικονομικών (κατωτ. αριθ. 5). Δικαιούχοι εισπράξεως χρηματικού βοηθήματος Άρθρ.6.-Το χρηματικό βοήθημα του δικαιούχου κωφαλάλου εισπράττεται από τον ίδιο τον κωφάλαλο ή από το νόμιμο αντιπρόσωπό του. Η είσπραξη του ανωτέρω βοηθήματος μπορεί να ανατεθεί με απόφαση του οικείου Νομάρχη, ύστερα από σχετική πρόταση του δικαιούχου κωφαλάλου και σε μέλος της οικογένειάς του ή σε άλλο πρόσωπο, εφόσον τούτο κριθεί από την Υπηρεσία κατάλληλο. Για τη διαπίστωση της καταλληλότητας του προσώπου γίνεται σχετική έρευνα από τα αρμόδια όργανα της Διευθύνσεως ή του Τμήματος Κοινωνικής Προνοίας της οικείας Νομαρχίας ή του οικείου Διαμερίσματος της Νομαρχίας ή του οικείου Διαμερίσματος της Νομαρχίας Αττικής και συντάσσεται σχετική έκθεση. Σε περίπτωση ακαταλληλότητας του προτεινομένου προσώπου, προτείνεται από τον κωφάλαλο άλλο πρόσωπο.   (Αντί για τη σελ. 84,57( α) Σελ. 84,57(β) Τεύχος 1304 Σελ. 39 Κωφάλαλοι 35.Β.ζ.4   496 Για την καταβολή του χρηματικού βοηθήματος στους ανίκανους για υπογραφή εφαρμόζονται οι διατάξεις της αριθ. 194903/69 αποφάσεως Υπουργού Οικονομικών «περί εξοφλήσεως τίτλων πληρωμής υπό δικαιούχων, μη δυναμένων να υπογράφουν την πράξιν εξοφλήσεως (ΦΕΚ Β΄/777/69)». Αναθεώρηση δικαιώματος      απολήψεως βοηθήματος Άρθρ.7.-«Το δικαίωμα απολήψεως του βοηθήματος και ο τρόπος εισπράξεως (υπεύθυνοι εισπράξεως κλπ.) αναθεωρούνται, τακτικά μεν, κάθε τρία χρόνια, έκτακτα δε όταν προκύψουν νέα στοιχεία που κάνουν αναγκαία την αναθεώρηση. Οι αναθεωρητικές αποφάσεις των Νομαρχιών εκδίδονται κάθε τρίτο χρόνο και βασίζονται σε στοιχεία, όπως κατωτέρω αναφέρονται: α)Έκθεση κοινωνικοοικονομικής έρευνας του υπεύθυνου οργάνου της αρμόδιας Υπηρεσίας Κοινωνικής Πρόνοιας. β)Υπεύθυνη δήλωση σε απλό χαρτί του κωφάλαλου ή του υπεύθυνου για είσπραξη ότι εξακολουθούν να συντρέχουν οι προϋποθέσεις που προβλέπονται στο άρθρ. 2 της αποφάσεως αυτής. Η δήλωση αυτή, εφόσον το επιβάλουν οι περιστάσεις, μπορεί να αντικατασταθεί ή και να συμπληρωθεί με οποιοδήποτε άλλο πρόσφορο στοιχείο κατά την κρίση της αρμόδιας Υπηρεσίας Κοινωνικής Προνοίας. γ)Ειδικότερα για τις περιπτώσεις κωφαλάλων ηλικίας 19-65 χρόνων, εφόσον η Υπηρεσία αμφισβητεί κατά πόσον εξακολουθεί να υπάρχει ταυτόχρονα με την κωφαλαλία και άλλη πάθηση, αναπηρία ή βλάβη που τους κάνει ανίκανους για εργασία μπορεί να τους παραπέμψει και πάλι στην Α/θμια Υγειονομική Επιτροπή, προκειμένου η τελευταία να γνωματεύσει οριστικά». Το άρθρ. 7 αντικαταστάθηκε ως άνω από το άρθρ. 5 της Γ4β/Φ.422/οικ. 1904/13-18 Ιουλ. 1984 (ΦΕΚ Β΄ 479) απόφ. Υπ. Υγείας και Πρόνοιας και Οικονομικών, (κατωτ. αριθ. 5). Γενικές διατάξεις Άρθρ.8.-1.Οι διατάξεις των αποφάσεων που αναφέρονται στις παρ. 1 έως 3 του προοιμίου της αποφάσεως αυτής καθώς και κάθε άλλη διάταξη που αναφέρεται στον τρόπο πληρωμής, την τήρηση και εγγραφή μητρώου κωφαλάλων και στα λοιπά θέματα εφαρμογής του μέχρι σήμερα εφαρμοζόμενου προγράμματος επιδοτήσεως κωφαλάλων μέχρι ηλικίας και 18 ετών, που δεν τροποποιούνται με την απόφασή μας αυτή εξακολουθούν να ισχύουν και επεκτείνεται η ισχύς τους και στις άλλες ηλικίες επιδοτουμένων κωφαλάλων της αποφάσεως αυτής. Κάθε άλλη διάταξη που είναι αντίθετη με τις διατάξεις της αποφάσεως αυτής καταργείται.   Σελ. 84,58(β) Τεύχος 1304 Σελ. 40 35.Β.ζ.4 Κωφάλαλοι   497